
TEXTE ADOPTATE

[bookmark: Sujet][bookmark: References]Rezoluția legislativă a Parlamentului European din 24 aprilie 2024 referitoare la propunerea de regulament al Parlamentului European și al Consiliului de modificare a Regulamentului (UE) nr. 575/2013 în ceea ce privește cerințele referitoare la riscul de credit, riscul de ajustare a evaluării creditului, riscul operațional, riscul de piață și în ceea ce privește pragul minim al modelelor interne (COM(2021)0664 – C9-0397/2021 – 2021/0342(COD))

Parlamentul European,
–	având în vedere propunerea Comisiei prezentată Parlamentului European și Consiliului (COM(2021)0664),
–	având în vedere articolul 294 alineatul (2) și articolul 114 din Tratatul privind funcționarea Uniunii Europene, în temeiul cărora Comisia a prezentat propunerea Parlamentului (C9‑0397/2021),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Băncii Centrale Europene din 24 martie 2022[footnoteRef:1], [1:  	JO C 233, 16.6.2022, p. 14.] 

–	având în vedere avizul Comitetului Economic și Social European din 23 martie 2022[footnoteRef:2], [2:  	JO C 290, 29.7.2022, p. 40.] 

–	având în vedere acordul provizoriu aprobat de comisia competentă în temeiul articolului 74 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 6 decembrie 2023, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere raportul Comisiei pentru afaceri economice și monetare (A9-0030/2023),
1.	adoptă poziția sa în primă lectură prezentată în continuare;
2.	ia act de declarația Comisiei anexată la prezenta rezoluție, care va fi publicată în seria C a Jurnalului Oficial al Uniunii Europene;
3.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
4.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

[bookmark: _Hlk161675225]Poziția Parlamentului European adoptată în primă lectură la 24 aprilie 2024 în vederea adoptării Regulamentului (UE) 2024/... al Parlamentului European și al Consiliului de modificare a Regulamentului (UE) nr. 575/2013 în ceea ce privește cerințele referitoare la riscul de credit, riscul de ajustare a evaluării creditului, riscul operațional, riscul de piață și în ceea ce privește pragul minim privind cerințele de capital
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Regulamentul (UE) 2024/1623.)

ANEXĂ LA REZOLUȚIA LEGISLATIVĂ
Declarația Comisiei privind articolul 1 punctul 253 din Regulamentul (UE) 2024/1623 al Parlamentului European și al Consiliului referitor la articolul 518c din Regulamentul (UE) nr. 575/2013
[bookmark: _GoBack]Comisia se angajează să efectueze o evaluare echitabilă și echilibrată a situației pieței unice pentru sectorul bancar, luând în considerare în special cerințele prudențiale, inclusiv nivelul de aplicare a pragului minim al modelelor interne și dispozițiile privind derogarea de la cerințele de capital și lichiditate. Comisia va îndeplini acest mandat pe baza contribuțiilor Autorității Bancare Europene și ale Băncii Centrale Europene/mecanismului unic de supraveghere și se va consulta cu părțile interesate pentru a asigura că se ține seama corespunzător de diferitele perspective. Dacă este cazul, Comisia va prezenta o propunere legislativă pe baza raportului.

